b'\n_START_ARTICLE_\n\xc4\x8cokolada (roman)\n_START_SECTION_\nVsebina\n_START_PARAGRAPH_\nEksoti\xc4\x8dna tujka Vianne Rocher s svojo \xc5\xa1estletno h\xc4\x8derko Anouk v \xc4\x8dasu posta prispe v majhno francosko vasico Lansquenet. Nasproti cerkve Vianne odpre \xc4\x8dokoladni butik, kjer prodaja svoje najokusnej\xc5\xa1e sla\xc5\xa1\xc4\x8dice in napitke, ki v va\xc5\xa1\xc4\x8danih vzbudi skrite apetite. Grof de Reynaud Vianne razglasi kot sovra\xc5\xbenico, saj prebivalci vasi drug za drugim v \xc4\x8dasu posta in odrekanja prihajajo v \xc4\x8dokoladnico in podle\xc5\xbeejo slastni \xc4\x8dokoladi. Prepri\xc4\x8dan je, da bo \xc4\x8dokolada vzbudila razvrat in bo pokopala njihove moralne zakone. V Vianne nepri\xc4\x8dakovana romanca s skrivnostnim tujcem Rouxem prebudi skrito hrepenenje. Tako je prisiljena izbirati med dvema mo\xc5\xbenostma: zapustiti vasico ali pa poskrbeti, da se bo v vasi nekaj spremenilo\xe2\x80\xa6\n_START_SECTION_\nIzdaje in prevodi\n_START_PARAGRAPH_\nKnjiga je v Veliki Britaniji iz\xc5\xa1la \xc5\xbee leta 1999. V Sloveniji pa je prvi\xc4\x8d iz\xc5\xa1la leta 2008. V letu 2009, pa je iz\xc5\xa1la tudi mehka vezava.\n_START_SECTION_\nPriredbe\n_START_PARAGRAPH_\nPo romanu je bil leta 2000 posnet tudi film \xc4\x8cokolada re\xc5\xbeiserja Lassea Hallstr\xc3\xb6ma v katerem glavne vloge igrajo Juliette Binoche, Judi Dench, Alfred Molina, Lena Olin in Johnny Depp.'